העובי הנכון והמתאים עבורכם תלוי ברמת המומחיות ובסגנון האימון שלכם. מתאמנים מתחילים יחושו את עצמם בנוח יותר על מזרן עבה יותר, אולי אפילו בעובי 12 מ"מ. במזרן בעל עובי מוגזם תרגישו את עצמכם מנותקים מהרצפה ותתקשו לשמור על יציבות ושיווי משקל בזמן תרגול תנוחות שונות. יוגיסטים מנוסים ומיומנים יותר יעדיפו מזרן דק יותר, הם יוכלו להסתדר בלי בעיה עם עובי 4 או 5 מ"מ. אם תרצו להשתמש בו בחופשה שלכם ולקחת אותו איתכם לטיולים ולנסיעות, עדיף ללכת על אחד דקיק, נייד ונוח לנשיאה. מזרן קומפקטי בעובי 3 מ"מ יעשה את העבודה.